stanford-oval/wikipedia huggingface dataset:
จิรพัฒน์ ประพันธ์วิทยา
บทความและหนังสือที่พิมพ์เผยแพร่ > ภาษาไทย

แปลจากภาษาอังกฤษเป็นไทย : "อินเดีย : ดินแดนแห่งพระพุทธองค์" โดย Chaya Hasner. กรุงเทพฯ : Media Trans Asia, 2530.
แนวความคิดทางด้านปรัชญาในมหาภารตะ : ความสัมพันธ์ต่อวัฒนธรรมไทย, บทความเสนอต่อการประชุมวิชาการ จัดโดยคณะศิลปศาสตรจุฬาลงกรณมหาวิทยาลัย วันที่ 25 -26 ตุลาคม พ.ศ. 2533 ในโอกาสครบ 36 พรรษาสมเด็จพระเทพรัตนราชสุดา สยามบรมราชกุมารี
"แนวความคิดบางประการที่ย่อมาจากวรรณคดีสันสกฤต" ในโอกาสครบรอบ 12 ปี ( พ.ศ. 2515-2527) ของบัณฑิตวิทยาลัย มหาวิทยาลัยศิลปากร พ.ศ. 2537.
เครื่องราชอิสริยาภรณ์

พ.ศ. 2534 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 2 ทวีติยาภรณ์ช้างเผือก (ท.ช.)
พ.ศ. 2530 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 2 ทวีติยาภรณ์มงกุฎไทย (ท.ม.)
พ.ศ. 2534 –  เหรียญจักรพรรดิมาลา (ร.จ.พ.)
นฺหวี่ชู

| นฺหวี่ชู  |
| --- | --- |
คำว่า นฺหวี่ชู เขียนด้วยตัวหนังสือนฺหวี่ชู
ชนิด:      ตัวหนังสือพยางค์           
ทิศทาง: แนวตั้งขวาไปซ้าย 
ภาษาพูด: Xiangnan Tuhua
ISO 15924
ISO 15924: Nshu (499), ​Nüshu
ยูนิโคด
ยูนิโคดแฝง: Nushu
ช่วงยูนิโคด: U+1B170-U+1B2FF Nushu U+16FE0-U+16FFF Ideographic Symbols & Punct.
นฺหวี่ชู (จีนตัวย่อ: 女书; จีนตัวเต็ม: 女書; พินอิน: Nǚshū; 𛆁𛈬 หนังสือผู้หญิง) เป็นชุดตัวหนังสือพยางค์ที่ประดิษฐ์และใช้โดยผู้หญิงในมณฑลเหอหนาน ประเทศจีน ผู้หญิงถูกกีดกันจากระบบการศึกษาที่เป็นทางการเป็นเวลาหลายศตวรรษ และได้พัฒนานฺหวี่ชูเพิ่อใช้ระหว่างกัน ตัวหนังสือนี้ใช้ปักลงบนผ้าหรือเขียนลงหนังสือและพัดกระดาษ ใช้ในการประดิษฐ์ซัน เชา ชุ หรือสารวันที่สามที่เป็นหนังสือขนาดเล็ก ห่อด้วยผ้าที่แม่จะมอบให้ลูกสาวในวันแต่งงานหรือเพื่อนผู้หญิงที่สนิทกัน ซัน เชา ชุ ประกอบด้วยบทเพลง ความหวังและความปวดร้าว ผู้หญิงจะได้หนังสือนี้ในวันที่สามหลังการแต่งงาน ผู้เชี่ยวชาญนฺหวี่ชูคนสุดท้าย ยัง ฮวนยี เสียชีวิตเมื่อวันที่ 20 กันยายน พ.ศ.  2547 ขณะอายุได้ 98 ปี ปัจจุบันมีผู้ให้ความสนใจนฺหวี่ชูและผู้หญิงหันมาเรียนตัวหนังสือนี้เพื่อนำมาใช้อีกครั้ง
นฺหวี่ชูนี้มีสัญลักษณ์ 1,800–2,500 ตัว เขียนในแนวตั้งจากบนลงล่าง และจากขวาไปซ้าย มีพื้นฐานมาจากอักษรจีน มีการสอนกันเฉพาะในหมู่ผู้หญิงเท่านั้น ใช้เขียนสำเนียงเฉิงกวาน (城關, Chéngguān) ของภาษาจีนฮกเกี้ยน
นาโนเมตร

| นาโนเมตร |
| --- | --- |
ระบบการวัด: SI
เป็นหน่วยของ: ความยาว
สัญลักษณ์: nm 
การแปลงหน่วย      
1 nm ใน ...: ... มีค่าเท่ากับ ...
 
   หน่วย SI:    1×10−9 m    1×103 pm
นาโนเมตร (nanometre, สัญลักษณ์: nm) เป็นหน่วยความยาวในระบบ SI มีค่าเท่ากับ 10−9 เมตร (m) หรือเท่ากับหนึ่งในพันล้านของเมตร
เป็นมาตรวัดหน่วยฐานเอสไอที่เติมด้วยคำอุปสรรคเอสไอ โดยคำว่านาโนแสดงถึงปริมาณ 10 −9 ของหน่วยฐาน
1nm = 0.001 µm = 0.000001 mm
1 nm = 10 Å
พิโกเมตร ≪ นาโนเมตร ≪ ไมโครเมตร
หน่วยนี้มักใช้เพื่อแสดงความยาวคลื่นของ แสง ซึ่งอยู่ในช่วง 100 - 1,000 nm และโครงสร้างของอะตอม และ โมเลกุล ซึ่งมีค่าอยู่ที่ประมาณ 0.1 - 10 nm
มิลลิไมครอน

นาโนเมตรยังมีชื่อเรียกอีกอย่างว่า มิลลิไมครอน (สัญลักษณ์ mµ) เนื่องจากมีขนาด 1/1000 ของไมครอน ซึ่งชื่อเรียกอีกแบบของไมโครเมตร แต่คำว่า ไมครอน นั้นถูกยกเลิกไปใน ปี 1967 โดยมติของที่ประชุมใหญ่ว่าด้วยการชั่งตวงวัด และปัจจุบันก็ไม่ได้ใช้ไมครอนหรือมิลลิไมครอนในการวัดโดยทั่วไปอีก
นครไถตง

| ไถตง 臺東市 ไทโต |
| --- | --- |
นครภายใต้เทศมณฑล
นครไถตง
ทิวทัศน์ของนครไถตง

ไถตงที่ตั้งในสาธารณรัฐจีน
พิกัด: 22°45′30″N 121°08′40″E﻿ / ﻿22.75833°N 121.14444°E﻿ / 22.75833; 121.14444
ประเทศ:  สาธารณรัฐจีน (ไต้หวัน)
มณฑล: มณฑลไต้หวัน
เทศมณฑล: เทศมณฑลไถตง
การปกครอง
 • นายกเทศมนตรี: เฉิน หมิงเฟิง (陳銘風)
พื้นที่
 • ทั้งหมด: 109.7691 ตร.กม. (42.3821 ตร.ไมล์)
ประชากร (ธันวาคม ค.ศ. 2014)
 • ทั้งหมด: 106,929 คน
 • ความหนาแน่น: 970 คน/ตร.กม. (2,500 คน/ตร.ไมล์)
เว็บไซต์: www.taitungcity.gov.tw (ในภาษาจีน)
นครไถตง (จีน: 臺東市; พินอิน: Táidōng Shì; เป่อ่วยยี: Tâi-tang-chhī) เป็นนครในเทศมณฑลไถตง ประเทศไต้หวัน ตั้งอยู่บนชายฝั่งทางตะวันออกเฉียงใต้ของไต้หวัน หันหน้าเข้าหามหาสมุทรแปซิฟิก นครไถตงเป็นเขตการปกครองที่มีประชากรมากที่สุดในเทศมณฑลไถตงและเป็นหนึ่งในเมืองใหญ่ทางชายฝั่งตะวันออกของเกาะ
ประวัติศาสตร์

ในช่วงที่อยู่ภายใต้การปกครองของญี่ปุ่น มีการจัดตั้งจังหวัดไทโต (ญี่ปุ่น: 臺東廳; โรมาจิ: Taitō Chō) ขึ้นใน ค.ศ. 1901 และเมืองไทโต (臺東街) ก็ได้รับการจัดตั้งขึ้นใน ค.ศ. 1920 โดยอยู่ภายใต้การปกครองของจังหวัดไทโต
หลังจากที่ญี่ปุ่นส่งมอบไต้หวันให้กับสาธารณรัฐจีนใน ค.ศ. 1945 เมืองไทโตได้เปลี่ยนชื่อเป็นภาษาจีนเป็น เมืองไถตง (臺東鎮) และใน ค.ศ. 1976 ก็ได้รับการยกฐานะเป็น นครไถตง (臺東市)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นครไถตง
คู่มือการท่องเที่ยว นครไถตง จากวิกิท่องเที่ยว (ในภาษาอังกฤษ)
ดูข้อมูลทางภูมิศาสตร์ที่เกี่ยวข้องกับ นครไถตง ที่โอเพินสตรีตแมป
| --- | --- |
ฐานข้อมูลการควบคุมรายการหลักฐาน: ภูมิศาสตร์ :  มิวสิกเบรนซ์ พื้นที่
ตำบลนาคาย

| ตำบลนาคาย |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Na Khai
แผนที่แสดงที่ตั้งของตำบลนาคาย
ประเทศ: ไทย
จังหวัด: อุบลราชธานี
อำเภอ: ตาลสุม
พื้นที่
 • ทั้งหมด: 85 ตร.กม. (33 ตร.ไมล์)
ประชากร (2553)
 • ทั้งหมด: 6,191 คน
 • ความหนาแน่น: 72.12 คน/ตร.กม. (186.8 คน/ตร.ไมล์)
รหัสไปรษณีย์ : 34330
รหัสภูมิศาสตร์: 342004
 ส่วนหนึ่งของสารานุกรมประเทศไทย
ตำบลนาคายเป็นตำบลหนึ่งในอำเภอตาลสุม จังหวัดอุบลราชธานี อยู่ในเขตการปกครองขององค์การบริหารส่วนตำบลนาคายทั้งตำบล ตั้งอยู่ห่างจากตัวอำเภอตาลสุม  12 กิโลเมตร และห่างจากตัวจังหวัดอุบลราชธานี ประมาณ 48 กิโลเมตร
อาณาเขตติดต่อ

ทิศเหนือ ติดต่อกับ ตำบลตระการ อำเภอตระการพืชผล
ทิศตะวันออก ติดต่อกับ ตำบลหนองกุง และ ตำบลคำหว้า อำเภอตาลสุม
ทิศใต้ ติดต่อกับ ตำบลจิกเทิง อำเภอตาลสุม
ทิศตะวันตก ติดต่อกับ ตำบลเหล่าแดง และ ตำบลท่าเมือง อำเภอดอนมดแดง
ประวัติศาสตร์

ราษฎรตำบลนาคายได้อพยพมาจากหมู่บ้านดอนมดแดง (อำเภอดอนมดแดงในปัจจุบัน) มาตั้งรกรากหลักแหล่งทำมาหากินอยู่ในพื้นที่แห่งนี้ ซึ่งอุดมสมบูรณ์และมีลำห้วยไหลผ่านหลายสาย เหมาะแก่การเพาะปลูก และลำห้วยสายนี้ในวันหนึ่งเกิดผิดปกติขึ้นในลำห้วยคือ ถ้ามีคนลงอาบน้ำในลำห้วยแห่งนี้ก็จะเกิดอาการคันตามร่างกาย ชาวบ้านจึงเรียกลำห้วยนี้ว่า "ห้วยคาย" และได้ตั้งชื่อหมู่บ้านนี้ว่าบ้านนาคาย ซึ่งเป็นหมู่บ้านหนึ่งในเขตการปกครองของตำบลจิกเทิง อำเภอพิบูลมังสาหาร (ตำบลนาคาย อำเภอตาลสุมในปัจจุบัน) 
ในปี พ.ศ. 2509 ทางราชการจึงได้แยกบ้านนาคายและหมู่บ้านใกล้เคียงออกไปตั้งเป็น ตำบลนาคาย จนถึงปัจจุบัน
ภูมิประเทศ

สภาพพื้นที่โดยทั่วไปของตำบลนาคายเป็นที่ราบลุ่มสลับกับที่ราบสูง มีแหล่งน้ำเอื้ออำนวยในการประกอบอาชีพทางการเกษตรและเลี้ยงสัตว์เป็นอย่างมาก เนื่องจากมีลำเซบกไหลผ่านทางตะวันตก และมีลำห้วยหลายสายไหลผ่านและส่วนใหญ่มีนำขังตลอดปี
ภูมิประเทศ > ภูมิอากาศ

แบ่งสภาพอากาศในตำบลออกเป็น 3 ฤดู คือ
ฤดูฝน ประมาณเดือนพฤษภาคม - ตุลาคม
ฤดูหนาว ประมาณเดือนตุลาคม - มีนาคม
ฤดูร้อน ประมาณเดือนมีนาคม - พฤษภาคม
ประชากร

ตำบลนาคายมีประชากรทั้งหมด 6,191 คน เป็นชาย 3,161 เป็นหญิง 3,030 มีจำนวนครัวเรือนทั้งสิ้น 1,349 ครัวเรือน
เขตการปกครอง

ตำบลนาคายแบ่งเขตการปกครองออกเป็น 13 หมู่บ้าน  ดังนี้
หมู่ที่  1  บ้านนาคาย
หมู่ที่  2  บ้านโนนจิก
หมู่ที่  3  บ้านหนองเป็ด
หมู่ที่  4  บ้านโนนยาง
หมู่ที่  5  บ้านดอนขวาง
หมู่ที่  6  บ้านดอนหวาย
หมู่ที่  7  บ้านโคกคล้าย
หมู่ที่  8  บ้านคำหนามแท่ง
หมู่ที่  9  บ้านคำผักหนอก
หมู่ที่  10 บ้านคำฮี
หมู่ที่  11 บ้านห่องแดง
หมู่ที่  12 บ้านโนนสำราญ
หมู่ที่  13 บ้านโนนเจริญ
สถานศึกษา

โรงเรียนบ้านนาคาย ตั้งอยู่ที่บ้านนาคาย หมู่ที่ 1
โรงเรียนไมตรีจิตไทย-อเมริกัน ตั้งอยู่ที่บ้านหนองเป็ด หมู่ที่ 3
โรงเรียนบ้านดอนขวาง ตั้งอยู่ที่บ้านดอนขวาง หมู่ที่ 5
โรงเรียนบ้านคำหนามแท่ง ตั้งอยู่ที่บ้านคำหนามแท่ง หมู่ที่ 8
แหล่งข้อมูลอื่น

ข้อมูลตำบลนาคาย เก็บถาวร 2010-02-15 ที่ เวย์แบ็กแมชชีน
แผนที่ตำบลนาคาย
หมู่บ้านในตำบลนาคาย
ธงกองทัพ

A knight (Jan I van Brabant) flying a heraldic flag in battle, in addition to the heraldic device displayed on his shield (
Codex Manesse, ca. 1304)
ธงกองทัพ (ธงทหาร หรือ ธงศึก) มีลักษณะเดียวกับธงชาติ (โดยมากออกแบบเพิ่มเติมจากลักษณะของธงชาติ) สำหรับหน่วยงานราชการกองทัพ. ในบางประเทศมีการใช้ธงกองทัพเป็นธงนาวี — ธงศึกทางทะเล. โดยบังคับใช้ภายใต้กฎหมายธง มีบางประเทศที่ใช้เป็นธงกองทัพแยกต่างหากจากธงราชการ ส่วนใหญ่ใช้ธงราชการ หรือ ธงประจำกองทหารในบางโอกาส.
ธงทหาร > ธงกองบัญชาการทหารสูงสุด

โบลิเวีย
บรูไน
กองทัพบัลแกเรีย
แคนาดา
สาธารณรัฐประชาชนจีน
จอร์เจีย
มอลโดวา
ยังไม่มีธงกองทัพเป็นของตนเอง
พม่า
โปรตุเกส
ซาอุดีอาระเบีย
เซอร์เบีย
ศรีลังกา
ยูเครน
เวียตนาม
ธงทหาร > ธงกองทัพบก

กองทัพบกบัลแกเรีย
แคนาดา
สาธารณรัฐประชาชนจีน
สาธารณรัฐจีน
จอร์เจีย
ฮังการี
อินเดีย
ญี่ปุ่น
มาเลเซีย
พม่า
เกาหลีเหนือ
ปากีสถาน
โปแลนด์
รัสเซีย
ซาอุดีอาระเบีย
เกาหลีใต้
ไทย
(สำหรับธงชัยเฉลิมพลของหน่วยทหารในกองบัญชาการทหารสูงสุด ใช้ธงลักษณะอย่างเดียวกับธงชัยเฉลิมพลของทหารบก)
ตุรกี
ธงยูเครน
สหราชอาณาจักร
เวเนซุเอลา
ธงทหาร > ธงกองทัพในฐานะธงนาวี

ฟินแลนด์
ญี่ปุ่น
เปรู
รัสเซีย
ซาอุดีอาระเบีย
สิงคโปร์
สวีเดน
สหราชอาณาจักร
ยูเครน
ธงทหาร > ธงกองทัพที่อิงแบบจากธงชาติ

เดนมาร์ก
เยอรมนี
ไอซ์แลนด์
นอร์เวย์
ฟิลิปปินส์
ธงชัย (ประจำกองทหาร) กองทัพบกกรีซ
ยูเครน
ธงทหาร > ธงกองทัพในอดีต

ธงสาธารณรัฐประชาชนเบลารุส
The original Eureka Flag specimen, rebel warflag at the 1854 Battle of Eureka Stockade.
สมาพันธรัฐอเมริกา (ค.ศ. 1861-65)
ธงกากบาทเบอร์กันดี, สเปน (ค.ศ. 1506–1843)
ธงเคียวคุจิซึกิของกองทัพบกจักรวรรดิญี่ปุ่น
ธงชาติสาธารณรัฐประชาชนคองโก (ค.ศ. 1970–91)
Battle flag of the United Irishmen, used at the 1798 Rebellion Battle of Arklow
ไรช์ซครีกซฟลักเกอ ธงนาวีไคแซร์ลีเชอ มารีเนอ (ค.ศ. 1903-19)
ธงกองทัพเวร์มัคท์ และ ธงนาวี ครีกซมารีเนอ(ห้ามใช้ธงสวัสดิกะในหลายประเทศในยุโรป)
เยอรมนีตะวันออก (ค.ศ. 1960-90)
ธงราชการ และ ธงกองทัพสมัยราชอาณาจักรกรีซ (ค.ศ. 1863-1924 และ 1935-70)
กองทัพบกราชอาณาจักรอิตาลี (.ศ. 1880-1946)
สาธารณรัฐสังคมนิยมอิตาลี (ค.ศ. 1943-45)
ธงกองทัพจักรวรรดิออตโตมัน
ราชอาณาจักรปรัสเซีย (ค.ศ. 1816)
สาธารณรัฐโรมัน ค.ศ. 1849
ธงกองทัพบกโซเวียต
ธงนาวีกองทัพเรือโซเวียต
ธงกองทัพสาธารณรัฐสโลวักที่ 1 (รัฐบริวารของนาซีเยอรมนี ค.ศ. 1939–45)
กองทัพไทย (ธงกองทัพ และ ธงราชนาวี ค.ศ. 1892-1936)
ธงจุฑาธุชธิปไตย ธงประจำกองทหารสงครามปราบฮ่อ (ค.ศ. 1885-1890)
ธงกองทัพประชาชนปฏิวัติยูเครน
ทหารม้า (กองทัพบกสหรัฐ)
สาธารณรัฐเวียตนาม
ดูเพิ่ม

Colours, standards and guidons
Ensign
ธงนาวี
หนังสืออ่านเพิ่มเติม

Wise, Terence (1978) Military flags of the world, in color. New York: Arco Publishing. 184p. ISBN 0668044721. War flags of 1618–1900.
นานะ ฮารูมูระ

| นานะ ฮารุมุระ |
| --- | --- |
春村 奈々
เกิด: 19 กุมภาพันธ์ จังหวัดอิบารากิ ประเทศญี่ปุ่น
อาชีพ: นักพากย์
องค์การ: วิมส์
นานะ ฮารุมุระ (春村 奈々, はるむら なな, 19 กุมภาพันธ์  -) เป็น นักพากย์หญิงชาวญี่ปุ่น เกิดที่จังหวัดอิบารากิ อยู่สังกัดวิมส์
ผลงานพากย์

ฟันเฟืองหัวใจ กลไกเวลา (ลูกสาวผู้ว่า)
Z/X Code reunion (อามุริตา)
ดันเจี้ยนที่มีแต่ข้าเท่านั้นที่เข้าได้ ~แอบฝึกปรืนจนบรรลุสู่สุดแกร่ง~ (ดรีอาด)
เรย์ไวท์ จอมเวทดาบเหมันต์ (เอลิซา กริฟฟิธ)
นักรบประกายดาว

บทความนี้เกี่ยวกับซีรีส์มังงะ สำหรับโอวีเอดัดแปลง ดูที่ โจโจ้ ล่าข้ามศตวรรษ (โอวีเอ) สำหรับซีรีส์อนิเมะโทรทัศน์ปี พ.ศ. 2557 ดูที่ โจโจ้ ล่าข้ามศตวรรษ: นักรบประกายดาว
| --- | --- |
นักรบประกายดาว
スターダストクルセイダース (Sutādasuto Kuruseidāsu)
ชื่อภาษาอังกฤษ: Stardust Crusaders
แนว: ผจญภัย, จินตนิมิต, เหนือธรรมชาติ
มังงะ
เขียนโดย: ฮิโรฮิโกะ อารากิ
สำนักพิมพ์: ชูเอชะ
สำนักพิมพ์ภาคภาษาไทย: เนชั่น เอ็ดดูเทนเมนท์
ในเครือ: จัมป์คอมิกส์
นิตยสาร: โชเน็งจัมป์รายสัปดาห์
กลุ่มเป้าหมาย: โชเน็ง
วางจำหน่ายตั้งแต่: 3 เมษายน พ.ศ. 2532 – 27 เมษายน พ.ศ. 2535
จำนวนเล่ม: 16
สื่ออื่น ๆ
 ซีรีส์โอวีเอ (พ.ศ. 2536–2537, พ.ศ. 2543–2545)  วิดีโอเกม (พ.ศ. 2541)  ซีรีส์อนิเมะโทรทัศน์ (พ.ศ. 2557–2558) 
ลำดับ
 ก่อนหน้า: กระแสสงคราม ถัดไป: เพชรแท้ไม่มีวันสลาย 
นักรบประกายดาว (ญี่ปุ่น: スターダストクルセイダース; โรมาจิ: Sutādasuto Kuruseidāsu) เป็นภาคที่สามของซีรีส์มังงะ โจโจ้ ล่าข้ามศตวรรษ แต่งเรื่องและวาดภาพโดยฮิโรฮิโกะ อารากิ ภาคนี้ตีพิมพ์เป็นเวลามากกว่า 3 ปี ตีพิมพ์ในนิตยสารโชเน็งจัมป์รายสัปดาห์ของสำนักพิมพ์ชูเอชะตั้งแต่วันที่ 3 เมษายน พ.ศ. 2532 ถึง 27 เมษายน พ.ศ. 2535 มีทั้งหมด 152 ตอน รวบรวมตีพิมพ์เป็นหนังสือมังงะรวมเล่ม (ทังโกบง) ทั้งหมด 16 เล่ม เมื่อตีพิมพ์ในนิตยสารเป็นครั้งแรกเคยใช้ชื่อภาคเดิมว่า โจโจ้ ล่าข้ามศตวรรษ ภาค 3 คูโจ โจทาโร่: มรดกเพื่ออนาคต (ジョジョの奇妙な冒険 第三部 空条承太郎 ―未来への遺産―, JoJo no Kimyō na Bōken Dai San Bu Kūjō Jōtarō -Mirai e no Isan-) ภาคนี้อยู่ถัดจากภาค กระแสสงคราม และอยู่ก่อนหน้าภาค เพชรแท้ไม่มีวันสลาย
เนื้อเรื่อง

ญี่ปุ่นในปี 1987 คูโจ โจทาโร่ หลานของโจเซฟ โจสตาร์ขังตัวเองไว้ในห้องขังเนื่องจากตนค้นพบว่าตัวเองมี "วิญญาณร้าย" เข้าสิง แต่โจเซฟซึ่งเดินทางมาจากนิวยอร์กได้ชี้แจงให้ฟังว่าแท้จริงแล้ว "วิญญาณร้าย" นั้นคือพลังพิเศษประจำตัวบุคคลซึ่งเรียกว่าสแตนด์ และได้แนะนำให้รู้จักกับมูฮัมหมัด อับดุล ผู้ใช้สแตนด์ชาวอียิปต์ชี้แนะแนวทางในการใช้พลังสแตนด์นี้ให้กับโจทาโร่ อย่างไรก็ตามโจเซฟก็มีพลังสแตนด์เช่นกัน
สาเหตุที่โจทาโร่และโจเซฟเพิ่งจะค้นพบว่าตนเองมีพลังสแตนด์นั้น เนื่องจากการคืนชีพของดีโอ บรันโด ศัตรูคู่อาฆาตของตระกูลโจสตาร์ได้ฟื้นคืนชีพขึ้นจากการหลับใหลมานานเกือบ 100 ปีในโลงใต้ก้นมหาสมุทรแอตแลนติก ดีโอได้เอาร่างของโจนาธานซึ่งเป็นปู่ของโจเซฟมาเป็นร่างของตนเอง บัดนี้ดีโอได้วางแผนที่จะยึดครองโลกอีกครั้ง ร่างกายของดีโอซึ่งเป็นร่างของโจนาธานนั้นมีคลื่นพลังพิเศษที่สามารถติดต่อกับลูกหลานตระกูลโจสตาร์ได้ เมื่อดีโอค้นพบพลังสแตนด์ในร่างของโจนาธานทำให้เหล่าลูกหลานของตระกูลโจสตาร์มีพลังสแตนด์ตามไปด้วย แต่โฮลี่ซึ่งเป็นลูกสาวของโจเซฟและเป็นมารดาของโจทาโร่ได้ล้มป่วยลงเนื่องจากอาการสแตนด์เป็นพิษ เนื่องจากโฮลี่ไม่มีสัญชาตญาณในการต่อสู้ซึ่งเป็นแรงขับเคลื่อนของพลังสแตนด์ ส่งผลให้พลังนั้นย้อนกลับเข้ามาทำร้ายตัวเองในที่สุด ทั้งนี้โฮลี่ยังมีเวลาอีกประมาณ 50 วันก่อนจะสิ้นใจ หนทางที่ทำให้โฮลี่จะหายเป็นปกติได้คือต้องกำจัดดีโอที่เป็นตัวต้นเหตุ พวกโจทาโร่จึงต้องออกเดินทางไปยังอียิปต์รังของดีโอ
ในการเดินทางของพวกโจโจ้นั้นไม่ได้ราบรื่น เนื่องจากดีโอรู้แล้วว่าพวกโจโจ้ต้องการมาที่อียิปต์เพื่อกำจัดตน จึงได้ส่งลูกสมุนผู้ใช้สแตนด์มาขัดขวางพวกโจโจ้ตลอดการเดินทาง แต่ในการเดินทางครั้งนี้ไม่ได้มีเพียงแต่โจทาโร่ โจเซฟ และอับดุลเท่านั้นแต่ยังมีคะเคียวอิน โนริอากิ,ฌอง ปิแอร์ โปลนาเรฟ และอิกกี้ ซึ่งเป็นสุนัขที่มีพลังสแตนด์ การต่อสู้ในแต่ละครั้งทำให้พวกโจโจ้แข็งแกร่งขึ้น
หลังจากการเดินทางอันยาวนานประมาณ 50 วัน พวกโจโจ้ได้มาถึงคฤหาสน์ของดีโอที่ไคโร อียิปต์ แต่ว่าก่อนที่จะพบกับดีโอนั้นทั้งอับดุลและอิกกี้ถูกวานิลลา ไอซ์ สมุนของดีโอฆ่าตาย เมื่อดีโอปรากฏตัวและเผชิญหน้ากับพวกโจโจ้ พลังสแตนด์ของดีโอนั้นเต็มไปด้วยปริศนาและความน่าสะพรึงกลัว ทว่าคะเคียวอินสามารถเปิดโปงความสามารถสแตนด์ของดีโอออกมาได้แต่ก็ต้องแลกด้วยชีวิตของตัวเอง โจเซฟกับโปลนาเรฟก็ถูกดีโอเล่นงานจนปางตาย พลังสแตนด์และความเป็นอมตะของดีโอทำให้โจทาโร่ต้องตกอยู่ในภาวะวิกฤติ แต่ท้ายที่สุดโจทาโร่สามารถเอาชนะดีโอไปได้ด้วยความสามารถที่แท้จริงของตนเอง ดีโอถูกโจทาโร่ฆ่าตายโดยสมบูรณ์เป็นการปิดฉากของการต่อสู้แห่งชะตากรรม
ตัวละครหลัก

คูโจ โจทาโร่ หลานของโจเซฟ มีบุคลิกที่สุขุม มีสติปัญญาเฉลียวฉลาดตามแบบฉบับของชายหนุ่มในตระกูลโจสตาร์ แม้ในเวลาต่อสู้
โจเซฟ โจสตาร์ ตาของโจทาโร่ ตัวเอกของภาคสอง ภาคนี้แก่ชราลงตามวัย แต่ไหวพริบสติปัญญาและความเจ้าเล่ห์ไม่ได้ลดลงไปด้วย โจเซฟสามารถใช้วิชากำลังภายในที่เรียกว่า "พลังคลื่นมนตรา" คือ คลื่นพลังแห่งแสงอาทิตย์
มูฮัมหมัด อับดุล ชายหนุ่มนักทำนายจากอิยิปต์ ผู้มีความรู้ในด้านต่างๆ คอยให้คำแนะนำแก่พวกโจทาโร่อยู่เสมอ ในการเดินทางครั้งนี้ อับดุล ได้เสียสละชีวิตเพื่อช่วย โปลนาเรฟ จากการโจมตีของ วนิลา ไอซ์
คะเคียวอิน โนริอากิ เพื่อนร่วมชั้นของโจทาโร่ เป็นชายหนุ่มที่สำอางค์เล็กน้อย เดิมทีได้ต่อสู้กับโจทาโร่เนื่องจากถูกดิโอควบคุม แต่โจทาโร่ช่วยปลดปล่อยออกมาได้ ต่อมา คะเคียวอินได้ค้นพบว่าตัวเองมีความรู้สึกพิเศษต่อคูโจ โฮลี่ที่ไม่สามารถสลัดทิ้งไปได้และรู้สึกดีในมิตรภาพครั้งแรกกับลูกชายของโฮลี่ เพราะในอดีตคะเคียวอินไม่มีเพื่อนจนคุณครูต้องเรียกไปพบ เมื่อเจอคนที่มีความสามารถเดียวกันจึงร่วมออกเดินทางเพื่อขอบคุณโจทาโร่ที่ปลดปล่อยจากดิโอและเอาพยายามหาหนทางคว้าหัวใจของคูโจ โฮลี่ มาให้ได้ คะเคียวอินเป็นคนที่สามารถไขความลับของพลังสแตนด์ของ ดิโอได้ แต่ต้องแลกกับชีวิตของเขาเลยทีเดียว
ฌอง ปิแอร์ โปลนาเรฟ
ชายหนุ่มชาวฝรั่งเศส ได้ต่อสู้กับพวกโจทาโร่เนื่องจากความเข้าใจผิด ต้องการจะแก้แค้นชายลูกน้องของดิโอที่ข่มขืนน้องสาวตัวเองจึงเดินทางไปกับพวกโจทาโร่
อิคกี้ สุนัขพันธุ์บอสตันเทเรีย ที่มาร่วมผจญภัยเป็นคน (ตัว?) สุดท้าย อิคกี้เป็นสุนัขที่เฉลียวฉลาด และมีความหยิ่งในตนเองสูง ตัวมันคิดว่าตนเป็นสุนัขที่ฉลาดที่สุดในโลก การเดินทางในครั้งนี้ อิคกี้ ได้ถูก วนิลา ไอซ์ ฆ่าตาย
ดิโอ บรันโด วายร้ายจากภาคแรกมีร่างกายเป็นอมตะเนื่องจากเป็นปีศาจดูดเลือด (แต่จะแพ้แสงอาทิตย์) เจ้าเล่ห์ มุทะลุ ฉลาดแกมโกง จากเหตุการณ์ในภาคแรกที่ดิโอเหลือเพียงแค่หัว จึงต้องการร่างของโจนาธาน อย่างไรก็ตามรอยต่อที่คอของดิโอยังเชื่อมไม่สนิทนัก แต่ถ้าได้ดูดเลือดของโจสตาร์เข้าไปจะทำให้ตนมีพลังเพิ่มขึ้น
ประเทศเคนยาในโอลิมปิกฤดูร้อน 2016

ประเทศเคนยา เข้าร่วมแข่งขันกีฬาโอลิมปิกฤดูร้อนครั้งที่ 31 ค.ศ. 2016 (พ.ศ. 2559) ณ รีโอเดจาเนโร ประเทศบราซิล ระหว่างวันที่ 5 สิงหาคม – 21 สิงหาคม พ.ศ. 2559 คณะกรรมการโอลิมปิกแห่งชาติเคนยาได้ส่งทีมนักกีฬาที่ผ่านการคัดเลือกทั้งหมด 89 คน เข้าร่วมแข่งขันใน 7 ชนิดกีฬา และได้รับเหรียญรางวัลจากการแข่งขันครั้งนี้ได้แก่ 6 เหรียญทอง 6 เหรียญเงิน และ 1 เหรียญทองแดง รวมทั้งหมด 13 เหรียญ
นักกีฬาแบ่งตามชนิดกีฬา

| กีฬา | ชาย | หญิง | รวม |
| --- | --- | --- | --- |
|  ยิงธนู | 0 | 1 | 1 |
|  กรีฑา | 29 | 28 | 57 |
|  มวยสากลสมัครเล่น | 3 | 0 | 3 |
|  ยูโด | 1 | 0 | 1 |
|  รักบี้ 7 คน | 12 | 12 | 24 |
|  ว่ายน้ำ | 1 | 1 | 2 |
|  ยกน้ำหนัก | 1 | 0 | 1 |
| รวม | 47 | 42 | 89 |
กรีฑา

บทความหลัก: กีฬากรีฑาในโอลิมปิกฤดูร้อน 2016
ผลการแข่งขัน
| นักกีฬา | รายการ | ฮีท> ผล | ฮีท> อันดับ | รองฯ> ผล | รองฯ> อันดับ | ชิงชนะเลิศ> ผล | ชิงชนะเลิศ> อันดับ |
| --- | --- | --- | --- | --- | --- | --- | --- |
| Mike Mokamba | 200 m | DNS | DNS | Did not advance | Did not advance | Did not advance | Did not advance |
| Carvin Nkanata | 200 m | 21.43 | 8 | Did not advance | Did not advance | Did not advance | Did not advance |
| Raymond Kibet | 400 m | 46.15 | 5 | Did not advance | Did not advance | Did not advance | Did not advance |
| Alphas Kishoyian | 400 m | 46.74 | 6 | Did not advance | Did not advance | Did not advance | Did not advance |
| Alex Sampao | 400 m | 46.62 | 7 | Did not advance | Did not advance | Did not advance | Did not advance |
| Alfred Kipketer | 800 m | 1:46.61 | 1 Q | 1:44.38 | 1 Q | 1:46.02 | 7 |
| Ferguson Rotich | 800 m | 1:46.00 | 2 Q | 1:44.65 | 4 q | 1:43.55 | 5 |
| David Rudisha | 800 m | 1:45.09 | 1 Q | 1:43.88 | 1 Q | 1:42.15 | 1 ! |
| Asbel Kiprop | 1500 m | 3:38.97 | 1 Q | 3:39.73 | 1 Q | 3:50.87 | 6 |
| Ronald Kwemoi | 1500 m | 3:38.33 | 2 Q | 3:39.42 | 1 Q | 3:56.76 | 13 |
| Elijah Manangoi | 1500 m | 3:46.83 | 2 Q | DNS | DNS | Did not advance | Did not advance |
| Isiah Koech | 5000 m | 13:25.15 | 12 | — | — | Did not advance | Did not advance |
| Charles Muneria | 5000 m | 13:30.95 | 12 | — | — | Did not advance | Did not advance |
| Caleb Ndiku | 5000 m | 13:26.63 | 6 | — | — | Did not advance | Did not advance |
| Geoffrey Kamworor | 10000 m | — | — | — | — | 27:31.94 | 11 |
| Bedan Karoki Muchiri | 10000 m | — | — | — | — | 27:22.93 | 5 |
| Paul Tanui | 10000 m | — | — | — | — | 27:05.64 | 2 ! |
| Nicholas Bett | 400 m hurdles | DSQ | DSQ | Did not advance | Did not advance | Did not advance | Did not advance |
| Aron Koech | 400 m hurdles | 48.77 | 1 Q | 48.49 | 1 Q | 49.09 | 7 |
| Boniface Mucheru | 400 m hurdles | 48.91 | 2 Q | 48.85 | 2 Q | 47.78 NR | 2 ! |
| Ezekiel Kemboi | 3000 m steeplechase | 8:25.51 | 3 Q | — | — | DSQ | DSQ |
| Brimin Kipruto | 3000 m steeplechase | 8:26.25 | 2 Q | — | — | 8:18.79 | 7 |
| Conseslus Kipruto | 3000 m steeplechase | 8:21.40 | 1 Q | — | — | 8:03.28 แม่แบบ:OlyR | 1 ! |
| Stanley Biwott | Marathon | — | — | — | — | DNF | DNF |
| Eliud Kipchoge | Marathon | — | — | — | — | 2:08:44 | 1 ! |
| Wesley Korir | Marathon | — | — | — | — | DNF | DNF |
| Samuel Gathimba | 20 km walk | — | — | — | — | DNF | DNF |
| Simon Wachira | 20 km walk | — | — | — | — | DNF | DNF |
ดูเพิ่ม

ประเทศเคนยาในพาราลิมปิกฤดูร้อน 2016
ตองกง

| ตองกง |
| --- | --- |

ต้นก๋ง

การจำแนกชั้นทางวิทยาศาสตร์
อาณาจักร:: Plantae
หมวด:: Magnoliophyta
ชั้น:: Liliopsida
อันดับ:: Cyperales
ไม่ได้จัดลำดับ:: Eupolypods I
วงศ์:: Poaceae
สกุล:: Thysanolaena
สปีชีส์:: T.  maxima
ชื่อทวินาม
Thysanoleana maxima 

ตองกง (ชื่อสามัญ: Bamboo grass, ชื่อวิทยาศาสตร์ Thysanoleana maxima Kuntze และชื่อวงศ์ Gramineae) มีชื่ออื่นเช่น ตองกงภาคเหนือ, เค้ยหลา(กะเหรี่ยง-แม่ฮ่องสอน), เลาแล้ง(สุโขทัย), หญ้ากาบไผ่ใหญ่(เลย), หญ้าไม้กวาด, หญ้ายูง(ยะลา) 
ซึ่งอยู่ในตระกูลเดียวกับ อ้อ หญ้าขน  เดือย ตะไคร้ ข้าว  อ้อย ข้าวฟ่าง ข้าวโพด เป็นต้น
ลักษณะทางพฤษศาสตร์

เป็นหญ้าล้มลุก  มีเหง้า เป็นพืชอายุหลายปี หลายฤดู  ลำต้นตั้ง เจริญเติบโตแบบอยู่เป็นกอ ที่แข็งแรงมาก ลำต้นคล้ายต้นไผ่ สูงราว  3-4 เมตร ขนาดเส้นผ่านศูนย์กลางลำต้นประมาณ 7.6-17.6  มิลลิเมตร
ลักษณะทางพฤษศาสตร์ > ใบ

ใบเป็นใบเดี่ยว แผ่นใบรูปหอกเรียวยาวมีขนาดใหญ่ ใบยาวประมาณ 30 เซนติเมตร กว้าง 4  เซนติเมตร หน้าใบและหลังใบไม่มีขน ขอบใบเรียบ ก้านใบสั้น  มีเยื่อกันน้ำฝนค่อนข้างหนาระหว่างแผ่นใบกับก้านใบ กาบใบเรียบ เรียบ สีเขียวอมขาวนวล ยาว 7.5-20.9  เซนติเมตร แต่ละใบเรียงตัวห่างตลอดลำต้น ปลายใบแหลม โคนใบรูปหัวใจ ขอบใบเรียบ แผ่นใบเกลี้ยง กาบใบเกลี้ยงสั้นกว่าปล้อง ยาว 13-20 เซนติเมตร    ส่วนลิ้นใบเป็นแผ่นเยื่อบางๆ สีน้ำตาลอ่อน
ลักษณะทางพฤษศาสตร์ > ดอก

ออกดอกตลอดทั้งปี  ออกดอกเป็นช่อขนาดใหญ่ แบบ panicle ยาวประมาณ 50 ซม.แผ่แบบไม้กวาด แตกแขนงเล็กๆ จำนวนมาก ช่อดอกยาว 72.6-112.3 เซนติเมตร ส่วนของหัวยาว 50-70 เซนติเมตร  ช่อดอกมีขนนุ่มละเอียด กลุ่มดอกย่อย มีขนาดเล็กมีดอกย่อย 2 ดอก ดอกล่างลดรูปเป็นเยื่อบางๆเป็นดอกหมัน  ดอกบนเป็นดอกสมบูรณ์เพศ  แหลม มีรยางค์ยาวประมาณ 1 มิลลิเมตร มีเส้นบนกาบ 1 เส้น เกสรเพศผู้ 3 อัน ก้านชูอับเรณูยาวประมาณ 0.3มิลลิเมตร อับเรณูยาวประมาณ 1 มิลลิเมตร สีเหลือง มีรังไข่อยู่ ออกดอกระหว่างเดือนพฤศจิกายน ถึงเดือนสิงหาคม
ลักษณะทางพฤษศาสตร์ > ผล

ผลขนาดเล็กมีเมล็ดเดียว รูปขอบขนานหรือรูปไข่ ยาวประมาณ 1 มิลลิเมตร ผลมีสีแดง
ลักษณะทางพฤษศาสตร์ > เมล็ด

เมล็ดมีขนาดที่เล็กแบบผลธัญพืช รูปร่างยาวรี เป็นชนิด caryopsis ขยายพันธุ์ได้ด้วยเมล็ดและส่วนลำต้นหรือเหง้าใต้ดิน
แหล่งที่พบ

มีเขตการกระจายพันธุ์กว้าง  พบทั่วไปในอินเดีย พม่า จีนและประเทศในเอเชียตะวันออกเฉียงใต้  ส่วนในประเทศไทย มักพบตามที่โล่งแจ้งในพื้นที่ค่อนข้างแห้งแล้ง  โดยเฉพาะอย่างยิ่งทางภาคเหนือและตะวันออกเฉียงเหนือ พบขึ้นทั่วไปในพื้นที่ที่มีความสูงเหนือระดับน้ำทะเลตั้งแต่ 45-1058 เมตร ตามริมธารน้ำ เนินเขา บนแนวเทือกเขาเช่น อำเภอละงู จังหวัดสตูล อำเภอแม่ริม จังหวัดเชียงใหม่ บ้านสานตม ตำบลสานตม อำเภอภูเรือ จังหวัดเลย อำเภอเขาค้อ จังหวัดเพชรบูรณ์ อำเภอแม่ลาน้อย จังหวัดแม่ฮ่องสอน และพบที่ป่าชุมชน บ้านสบลืน  ตำบลร่องเคาะ  อำเภอวังเหนือ  จังหวัดลำปาง ขยายพันธุ์โดยใช้เมล็ด
คุณค่าทางอาหาร

ในส่วนของใบและยอดอ่อนนั้น มีคุณค่าทางโปรตีนประมาณ 10.9เปอร์เซ็นต์ มีเส้นใยประมาณ 15.9 เปอร์เซ็นต์ มีไขมันประมาณ 2.7 เปอร์เซ็นต์ เถ้าประมาณ 5.6 เปอร์เซ็นต์ แคลเซียมประมาณ 0.10 เปอร์เซ็นต์ ฟอสฟอรัสประมาณ  0.38เปอร์เซ็นต์ และมีแทนนินประมาณ 1.01 เปอร์เซ็นต์
การใช้ประโยชน์

สมุนไพร เครื่องจักสานและเครื่องใช้สอย ในส่วนของ ใบใช้ห่อข้าวเหนียว ซึ่งมักจะทำในพิธีต่างๆเช่นพิธีผูกข้อมือ  ช่อดอกตากแห้งแล้วถักยึดกับด้ามไม้ใช้เป็นไม้กวาด ก้านช่อดอกตากแห้งแล้วนำไปมัดกับด้ามไม้ไผ่ใช้ทำไม้กวาด   รากนำไปต้ม  ใช้อมกลั้วคอเมื่อมีไข้  ดอก ช่อดอกใช้ทำไม้กวาด และยอดอ่อนเป็นแหล่งอาหารสัตว์ตามธรรมชาติสำหรับแทะเล็มของโค กระบือ ช้าง สัตว์ป่า
การใช้ประโยชน์ > การทำไม้กวาด

อุปกรณ์
เข็มเย็บกระสอบ
เชือกฟาง
ไม้ไผ่ ความยาวประมาณ 80 ซม.
ดอกหญ้า
ตะปูขนาด 1 นิ้ว จำนวน 2 ตัว
การใช้ประโยชน์ > การทำไม้กวาด > ขั้นตอนการทำไม้กวาด

นำดอกหญ้ามาทำความสะอาดและตากแดดให้แห้งคัดเลือกเฉพาะดอกหญ้าที่มีคุณภาพ ดี
นำดอกหญ้าปริมาณ 1 กำมือ มัดให้เป็นวงกลม
นำเข็มเย็บกระสอบ ซึ่งร้อยเชือกฟางไว้แล้ว แทงเข้าตรงกลางมัดดอกหญ้า แล้วถักขึ้นลงแบบหางปลา ให้ได้ 3 ชั้น พร้อมจัดดอกหญ้าให้มีลักษณะแบน
ตัดโคนดอกหญ้าให้เสมอกัน
นำด้ามไม้ไผ่เจาะรูที่หัวไว้สำหรับห้อยเชือกและเจาะรูตรงปลายนำมาขัดด้วยก้อนจากนั้นเสียบเข้าตรงกลางมัดดอกหญ้า
นำเชือกฟางมัดดอกหญ้าไว้ด้วยกัน  โดยนำเชือกฟางมาสอดตรงรูที่เจาะ เพื่อป้องกันไม่ให้ดอกหญ้าออกจากกัน
ตอกตะปูที่เตรียมไว้ เพื่อให้ดอกหญ้าติดกับด้ามไม้ไผ่ และมีความแข็งแรงขึ้น
เคล็ดลับทำให้ไม้กวาดแข็งแรง ควรนำดอกหญ้าตากแดดให้แห้งสนิทก่อนมัด จะได้ไม้กวาดที่มีความแข็งแรง ไม่หลุดง่าย เมื่อถึงเวลาใช้งาน
แหล่งข้อมูลอื่น

สำนักงานความหลากหลายทางชีวภาพด้านป่าไม้ กรมป่าไม้[ลิงก์เสีย]
หญ้าตองกง
สารานุกรมพืชในประเทศไทย เก็บถาวร 2012-01-22 ที่ เวย์แบ็กแมชชีน
นครรัฐแพร่

นครรัฐแพร่ เป็นนครรัฐอิสระขนาดเล็กในอดีตรัฐหนึ่ง ซึ่งตั้งอยู่บนที่ราบลุ่มแม่น้ำยม เดิมเรียกว่า “เมืองพล” นครพล, หรือพลนคร, “เวียงโกศัย” หรือโกศัยนคร, “เมืองแพล” มีชื่อเต็มว่า โกเสยุยธชุชพลวิชยแพร่แก้วเมืองมุร
จนกระทั่ง พ.ศ. 1655 - พ.ศ. 1773 พวกขอมมีอำนาจในแถบนี้เมืองแพร่จึงตกอยู่ภายใต้อำนาจของขอม ซึ่งภายหลังพวกขอมได้ถูกกองทัพของพ่อขุนบางกลางหาว และพ่อขุนผาเมืองขับไล่ออกไป แล้วตั้งกรุงสุโขทัยเป็นราชธานี อิทธิพลของขอมจึงหมดไปจากดินแดนแถบนี้